ਦ ਫਾਊਂਟੇਨਹੈੱਡ
ਦ ਫਾਊਂਟੇਨਹੈੱਡ ਅਮਰੀਕੀ ਨਾਵਲਕਾਰ ਆਇਨ ਰੈਂਡ ਦਾ 1943 ਦਾ ਲਿਖਿਆ ਅੰਗਰੇਜ਼ੀ ਨਾਵਲ ਹੈ, ਜਿਸ ਨੂੰ ਕੁਝ ਆਲੋਚਕਾਂ ਦੁਆਰਾ ਦੁਨੀਆ ਦੇ ਸਭ ਤੋਂ ਪ੍ਰਭਾਵਸ਼ਾਲੀ ਨਾਵਲਾਂ ਵਿੱਚੋਂ ਇੱਕ ਮੰਨਿਆ ਗਿਆ ਹੈ। ਮਈ 2008 ਤੱਕ, ਇਸ ਦੀਆਂ ਦੁਨੀਆ ਭਰ ਵਿੱਚ 6.5 ਮਿਲੀਅਨ ਤੋਂ ਵੱਧ ਕਾਪੀਆਂ ਵਿਕੀਆਂ ਸਨ ਅਤੇ ਅਜੇ ਵੀ ਹਰ ਸਾਲ ਔਸਤਨ 1 ਮਿਲੀਅਨ ਕਾਪੀਆਂ ਛਪਦੀਆਂ ਹਨ। ਦਰਸ਼ਨ ਦੇ ਦ੍ਰਿਸ਼ਟੀਕੋਣ ਤੋਂ, ਇਸ ਪੁਸਤਕ ਨੂੰ ਇੱਕ ਬਹੁਤ ਮਹੱਤਵਪੂਰਨ ਵਿਅਕਤੀਵਾਦੀ ਰਚਨਾ ਮੰਨਿਆ ਜਾਂਦਾ ਹੈ, ਜਿਸ ਵਿੱਚ ਉਸ ਵਿਚਾਰਧਾਰਾ ਦੀ ਉਦੇਸ਼ਵਾਦ ਸ਼ਾਖਾ ਦੀ ਨੀਂਹ ਰੱਖੀ ਗਈ ਸੀ।